Minn donazzjonijiet ta' ventilaturi għal teħid ta' pazjenti kritiċi, il-pajjiżi tal-UE qegħdin jagħmlu l-almu tagħhom biex jgħinu lil xulxin fil-kriżi corona. It-tifqigħa tal-coronavirus qed taffettwa lill-pajjiżi kollha, u l-Istati Membri u l-UE huma determinati li jindirizzawha flimkien. Dan l-appoġġ mhuwiex biss fil-forma ta' donazzjonijiet ta' tagħmir mediku essenzjali bħal maskri u ventilaturi. Il-pajjiżi qed jieħdu wkoll pazjenti morda b'mod kritiku minn partijiet oħra tal-UE u qed jgħinu fir-ripatrijazzjoni taċ-ċittadini tal-UE li tħallew l-art barra pajjiżhom. Kulħadd, irrispettivament mid-daqs tal-pajjiż, qed jagħti sehmu. Filwaqt li Franza tat b'donazzjoni maskri u l-Ġermanja pprovdiet tagħmir mediku lill-Italja, il-Lussemburgu kien qed jieħu pazjenti taħt kura intensiva minn Franza, mentri r-Repubblika Ċeka offriet ilbies protettiv lill-Italja u lil Spanja. Il-pajjiżi qegħdin ukoll jiġbru flimkien ir-riżorsi biex iġibu lura d-dar lill-Ewropej. Sa mill-bidu tat-tifqigħa, inġiebu lura eluf ta' ċittadini tal-UE. Wieħed minn kull tliet passiġġieri mhuwiex mill-pajjiż tal-UE li qed jorganizza t-titjira. Qed jiġu organizzati ħafna aktar titjiriet b'aktar postijiet isiru disponibbli għaċ-ċittadini tal-UE. Sadanittant l-Unjoni qed tiffinanzja riċerka dwar trattamenti u tilqima , qed torganizza xiri konġunt ta' tagħmir essenzjali għamlet disponibbli €37 biljun għall-pajjiżi tal-UE biex jiġġieldu l-virus ħafna aktar Għal aktar informazzjoni Ewropea tidħol fl-azzjoni Skeda informattiva Solidarjetà Ewropea Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF